26/04/2018 | Administración LocalMunicipal
Sada
Secretaría
Bases reguladoras do concurso de promoción cultural “Mira ti qué verbas” (Letras Galegas Sada 2018)

ANUNCIO A Alcaldía do Concello de Sada por resolución núm. /2018, aprobou as seguintes bases: BASES REGULADORAS DO CONCURSO DE PROMOCIÓN CULTURAL “MIRA T! QUE VERBAS”. LETRAS GALEGAS EN SADA 2018 O Concello de Sada, a través da Concellería de Cultura e Praias, convoca un concurso de promoción da cultura e de fomento da participación activa da poboación no eido da creación literaria, dentro dun programa de actividades para celebración do Día das Letras Galegas 2018. Con esta convocatoria preténdese levar ás rúas a difusión da obra de escritoras/es galegas homenaxeadas nalgunha edición das Letras Galegas, animando ao mesmo tempo a participar activamente da celebración, mobilizando á poboación arredor dunha proposta relacionada coa creación literaria en sentido amplo. Como proposta cultural, o obxectivo desta iniciativa é o de xerar interese social cara o tema dun dos días especiais do calendario cultural no que se celebra a importancia e valor de posuír unha lingua propia, así como fomentar o coñecemento da creación literaria en lingua galega e das escritoras e escritores de maior relevancia. A proposta enmárcase principalmente dentro das competencias de achegamento da creación cultural á poboación, fomento da participación cultural activa. Pero ademais presenta contidos cos que se traballan as competencias relacionadas coa posta en valor da identidade colectiva, a memoria propia da comunidade e o patrimonio cultural sadense, en especial a través da organización dun salón do libro sadense como marco para o fallo do xurado do concurso.1.º. OBXECTO. Con motivo da celebración do Día das Letras Galegas o vindeiro 17 de maio, queremos animar aos comercios de Sada a participar no concurso “Mira t! que verbas”, co obxectivo de presumir das nosas letras nos escaparates comerciais da vila.2.º. ENTIDADE ORGANIZADORA. A entidade encargada da organización e xestión do concurso “Mira t! que verbas” é a Concellería de Cultura e Praias.3.º. PARTICIPANTES. Poderán participar neste concurso todos os establecementos de Sada abertos ao público (agás establecementos de hostalería) e que dispoñan dun espazo a decorar visible dende a rúa (escaparate, porta, ventanal, etc.). 4.º. INSCRICIÓNS. Todos os establecementos interesados deberán cubrir un formulario online que estará dispoñible na web http://www.concellodesada.com/ga/concello/cultura-e-praias nun banner habilitado para a ocasión. O prazo para realizar dita inscrición estará aberto dende o día 2 de abril (Día do Libro Infantil) ata o día 23 de abril (Día do Libro) ás 12:00h. Nese momento inhabilitarase o acceso ao formulario.5.º. TEMÁTICA. Haberá total liberdade en canto á técnica a desenvolver para a decoración do espazo, non sendo preciso grandes custes, senón deixar voar o maxín. O requisito imprescindible é que se utilicen versos ou frases pertencentes a obras de autoras ou autores galegos que foran homenaxeados ao longo da historia no Día das Letras Galegas. As frases e versos poderán ser escollidas libremente por cada local comercial.6.º. PERÍODO DE EXPOSICIÓN. As creacións deberán permanecer coa decoración presentada dende o 26 de abril ata o día 17 de maio, incluído.7.º. FUNCIONAMENTO DO CONCURSO.7.1. Achegas fotográficas. –Durante o período de inscrición (do 2 ao 23 de abril, ás 12.00 horas), os negocios inscritos a través do formulario mencionado no punto 4.º deberán enviar ao correo sada. cul@sada. gal a fotografía da decoración deseñada, indicando a que estabelcemento corresponde dita imaxe. As fotografías serán colgadas no Facebook de CULTURA DE SADA dende o día 26 de abril para o inicio das votacións públicas.7.2. Votacións do xurado. –O xurado estará formado por sadenses con vinculación ás artes plásticas e decorativas e designado por esta Concellería. Dito xurado estará composto por 3 persoas. A votación realizarase no local da OMIX nun día acordado pola organización entre o 7 e o 17 de maio. Previamente o xurado visionará os escaparates inscritos e contarán co apoio das fotografías de todas as presentacións.7.3. Votacións públicas a través de Facebook. –Calquera persoa cunha conta en Facebook poderá realizar a votación na galería de Fotos “Mira t! que verbas” que estará habilitada dende o 29 de abril ata o día 16 de maio ás 12:00h. Para votar haberá que premer en “GÚSTAME” dentro de cada foto que se considere, podendo facelo en máis dunha dentro desa mesma galería. A partir das 12.00 horas do 16 de maio, xa non será admitida ningunha votación máis, e procederase a contabilizar o número de “GÚSTAMES” en cada fotografía. Independentemente da votación, e de forma voluntaria, aqueles participantes que o desexen poden deixar comentarios ou empregar o hashtag #miratiqueverbas.7.4. Resultados. –Despois de recibir a valoración do xurado e de contabilizar os “GÚSTAME” en cada unha das fotografías que compoñen a galería do álbum “MIRA T! QUE VERBAS”, publicaremos os resultados das dúas votacións no noso perfil www.facebook.com/culturasada e posteriormente na páxina web do Concello www.concellodesada.com. 7.5. Empate. –Non será posible o caso de empate na categoría de votación do xurado por estar este composto por un número impar de compoñentes. No caso de empate na categoría de votacións públicas a través do facebook, requirirase ao xurado para que desempate e determine o escaparate gañador entre os que rexistren máis “gústame”. 7.6. Premio deserto. –O concurso poderá considerarse deserto en base aos seguintes supostos: a) No caso de que a organización do concurso e os membros que integran o xurado determinen que a calidade da decoración dos escaparates presentados non é a suficiente. b) No suposto de que o número de locais participantes sexa inferior a 3.8.º. PREMIOS. – DO XURADO: O premio ao escaparate máis votado constará de 200 € e unha placa conmemorativa. – DO PÚBLICO (FACEBOOK): O premio ao escaparate máis votado constará de 200 € e unha placa conmemorativa. Os premios destas diferentes categorías poden ser compatibles e por tanto acumulativos.9.º. ENTREGA DE PREMIOS. Unha vez publicados os escaparates gañadores e comunicado aos seus respectivos representantes, establecerase un día para que sexa entregado un cheque simbólico na OMIX, xa que o premio en metálico será aboado a través de transferencia, previa achega dun certificado bancario onde conste o nome da persoa titular do establecemento agraciado.10.º. ACEPTACIÓN. O feito de concursar constitúe o compromiso de aceptar as normas establecidas nas presentes bases. Asemade, os datos de contacto facilitados nas inscricións poderán ser integrados na base de datos do Concello de Sada para futuros proxectos. Igualmente, de acordo coa Lei de Servizos da Sociedade da Información e Lei Orgánica 15/1999 de Protección de Datos española, as persoas participantes terán dereito de oposición, acceso, rectificación e cancelación dos seus datos. O que se publica para xeral coñecemento. Sada, 23 de abril de 2018. O alcalde-presidente Óscar Benito Portela Fernández